Polisie wat moordverdagtes doodmartel borg geweier – praag.co.za — 20 jaar jonk!
Polisie wat moordverdagtes doodmartel borg geweier
‘n Polisiebeampte en ‘n polisie-informant van Springs aan die Oos-Rand wat na bewering drie vermeende moordverdagtes gemartel en vermoor het, is in die Landdroshof in Carletonville borgtog geweier, het RSG berig.
Die twee beskuldigdes is meer as ‘n maand gelede saam met nog twee polisiebeamptes in hegtenis geneem, nadat die liggame van die drie mans in ‘n oop veld in Carletonville gevind is.
Die landdros het aan die verdagtes gesê hulle het baie geleenthede gehad om na vore te kom en die waarheid te vertel, maar het aangehou om dit weg te steek.
Die beskuldigdes sal op 3 Julie weer in die hof verskyn. Die ma van een van die slagoffers sê sy is bly die beskuldigdes se borgtog is geweier, aangesien sy bang was dat hulle sou probeer om haar te intimideer.
Skrywer praagGepubliseer op 17 Junie 2015 Kategorieë Nuus, Suider-AfrikaSleutelwoord doodgemartel, informante, polisie, sapd
Vorige Vorige artikel: Blonde slimkop se dood skok Pukke
Volgende Volgende artikel: Motoriste gewaarsku teen kapingslenter